जम्मू कश्मीर के पुलवामा में सुरक्षाबल तीन आतंकियन के मार गिरावल। सोमवार के भईल एनकाउंटर में जैश-ए-मोहम्मद के चीफ मौलाना मसूद अजहर के भांजा ताल्हा राशिद मारल गईल बा। मारल गईल आतंकी में से एगो लोकल बतावल जा रहल बा, जबकि दुगो पाकिस्तानी बा। तीन में दुगो आतंकी जैश से जुड़ल रहे आ एगो लश्कर से जुड़ल रहे। दक्षिणी कश्मीर में बुरहान वानी के मरला के बाद सुरक्षाबल के सबसे बड़हन कामयाबी बा। सुरक्षाबल के आतंकियन के पास से एगो अमेरिका निर्मित एम-4 कारबाईन, एगो एके-47 आ एगो पिस्टल बरामद भईल बा। हालांकि ई एनकाउंटर में सेना के एगो जवान भी शहीद भईल।
कहल जा रहल बा कि आतंकी ईहाँ कवनो बड़हन साजिश के अंजाम देवे के फिराक में रहे। तब तक सुरक्षाबल के उनकरा मौजूदगी के भनक लग गईल। जम्मू कश्मीर पुलिस के आईजी मुनीर खान बतवले ह कि तल्हा राशिद के पास से अमेरिकी हथियार M-4 कारबाईन मिलल बा, जवन पाकिस्तानी सेना इस्तेमाल करेला। पाकिस्तान के बदनाम BAT के टीम जवन सीमा पर तैनात बा, उनकरा पास भी ई हथियार बा। ई हथियार के बरामदगी से ई साबित होत बा कि पाकिस्तानी सेना आतंकियन के हथियार मुहैया करावत बा।
जैश के ई आतंकी हाल में ही घुसपैठ कर के घाटी में दाखिल रहे। मानल जा रहल बा कि ईहे आतंकियन के साथे तल्हा रशीद भी आयल रहे । एइसे में ताल्हा रशीद के मारल जाए से आतंकियन खातीर बहुत बड़ झटका आ सुरक्षाबल खातीर बड़ कामयाबी मानल जा रहल बा।
अपने के बता देहब कि ईहे ऊ आतंकी रहे , जवन पिछला दिन सीआरपीएफ पर कतना हमला कईले रहे आ कवनो बड़हन हमला के प्लानिंग में लागल रहे ।साथे मारल गएल आतंकी तल्हा के रिश्तेदार जैश सरगना मौलाना मसूद अजहर बहुत पहिले घाटी में पकड़ल गईल रहे । जवन बाद में सरकार के कंधार विमान हाईजेक में छोड़ल पड़ल।
bho_Deva bho_Deva bho_Deva bho_Deva